Pan erruas ar beleg e lez Loeiz XVI e Versailhez e voe diaes dezhañ bodañ archant evit kas soudarded da sikour Nguyễn Ánh abalamour da stad vantrus Bro-Chall e-keñver archant a-raok an Dispach. Harp a gavas a-berzh ar misioner Pierre Poivre (1719-1786) a oa bet o klask skoulmañ darempredoù a genwerzh e Viêt Nam. Displegañ a rae Pigneau de Behaine e rofe Nguyễn Ánh kreñvlechioù da Vro-Chall war aodoù Viêt Nam mar befe degaset sikour dezhañ. Gellout a rafe Bro-Chall bezañ mestrez war «xa0morioù Sina hag an enezegxa0» neuze.